આમ તો અંશ કહેતો હતો કે હું ગમે ત્યારે મુંબઈ આવી જવાનો... પણ એ સંજોગો ખરેખર સર્જાયા ત્યારે દાદીની માનસ સ્થિતિ બદલાઈ ચૂકી હતી! મુંબઈ આવવામાં અંશનો ઉત્સાહ નહીં, વિઘ્નરૂપી મને દૂર કરવાની અધીરાઈ હશે! કદાચ મને તરત મારવાનો વિચાર ન હોય, એટલે સ્ટડીના બહાને અહીં રહી મારું કાસળ કાઢવાનું નક્કી કર્યું હોય. ગોળીએ દેવાને બદલે મને તે સ્લો પૉઇઝન આપતો રહે... માણસનું મન ગમે તેવું ધારી લેવાની હદે ચડે ત્યારે અંગતમાં અંગત વ્યક્તિને પણ બૂરામાં બૂરી ધારી લેતાં ખચકાતું નથી!